CELEX: 32014R0863
Language: hu
Date: 2014-08-07 00:00:00
Title: A Bizottság 863/2014/EU végrehajtási rendelete ( 2014. augusztus 7. ) az 1730/2006/EK bizottsági rendeletnek és az 1138/2007/EK bizottsági rendeletnek a benzoesav (VevoVitall) takarmány-adalékanyagra megadott engedély jogosultjának neve tekintetében történő módosításáról  EGT-vonatkozású szöveg

8.8.2014   
            
            
               HU
            
            
               Az Európai Unió Hivatalos Lapja
            
            
               L 235/14
            
         A BIZOTTSÁG 863/2014/EU VÉGREHAJTÁSI RENDELETE
   (2014. augusztus 7.)
   az 1730/2006/EK bizottsági rendeletnek és az 1138/2007/EK bizottsági rendeletnek a benzoesav (VevoVitall) takarmány-adalékanyagra megadott engedély jogosultjának neve tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               Az Emerald Kalama Chemical BV az 1831/2003/EK rendelet 13. cikkének (3) bekezdése szerint kérelmet nyújtott be, amelyben az 1730/2006/EK bizottsági rendelettel (2) és az 1138/2007/EK bizottsági rendelettel (3) megadott engedély jogosultja nevének módosítását kéri.
            
         
               (2)
            
            
               A kérelmező szerint az Emerald Kalama Chemical BV és a DSM Nutritional Products Ltd. között létrejött kereskedelmi megállapodást követően 2014. április 15-i hatállyal ez utóbbi vállalatot illeti a benzoesav takarmány-adalékanyag forgalmazási joga. Állításának alátámasztására a kérelmező dokumentumokat nyújtott be.
            
         
               (3)
            
            
               Az engedély feltételeinek javasolt módosítása kizárólag adminisztratív jellegű, és nem vonja maga után az érintett adalékanyag újbóli értékelését. Az Európai Élelmiszerbiztonsági Hatóságot értesítették a kérelemről.
            
         
               (4)
            
            
               Ahhoz, hogy az említett takarmány-adalékanyagot a DSM Nutritional Products Ltd. neve alatt lehessen forgalmazni, meg kell változtatni az engedélyek feltételeit.
            
         
               (5)
            
            
               A 1730/2006/EK és a 1138/2007/EK rendeletet ezért ennek megfelelően módosítani kell.
            
         
               (6)
            
            
               Mivel e rendelet nem biztonsági okokból módosítja az 1730/2006/EK és az 1138/2007/EK rendeletet, a módosítás azonnali hatályú alkalmazása nem szükséges, ezért a már meglévő készletek felhasználására indokolt átmeneti időszakot biztosítani.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1730/2006/EK rendelet módosítása
   Az 1730/2006/EK rendelet mellékletének második oszlopában az „Emerald Kalama Chemical BV” szövegrész helyébe a „DSM Nutritional Products Ltd.” szöveg lép.
   2. cikk
   Az 1138/2007/EK rendelet módosítása
   Az 1138/2007/EK rendelet mellékletének második oszlopában az „Emerald Kalama Chemical BV” szövegrész helyébe a „DSM Nutritional Products Ltd.” szöveg lép.
   3. cikk
   Átmeneti rendelkezések
   A 2014. augusztus 28. előtt az akkor alkalmazandó szabályoknak megfelelően előállított és felcímkézett meglévő adalékanyag-készletek kimerülésükig továbbra is forgalomba hozhatók és felhasználhatók.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
   
      (2)  A Bizottság 2006. november 23-i 1730/2006/EK rendelete a benzoesav (VevoVitall) takarmány-adalékanyagként való engedélyezéséről (HL L 325., 2006.11.24., 9. o.).
   
      (3)  A Bizottság 2007. október 1-jei 1138/2007/EK rendelete a benzoesav (VevoVitall) takarmány-adalékanyagként való új alkalmazásának engedélyezéséről (HL L 256., 2007.10.2., 8. o.).